**Қазақстан Республикасы ғылым және жоғары білім министрлігі**

**Әлкей Марғұлан атындағы Павлодар педагогикалық университеті**



**АҚПАРАТТЫҚ ХАТ**

**Құрметті әріптестер!**

Сіздерді «Жас ғалымдардың ғылым мен инновациялары: коммерцияландырудың практикалық мәселелері» атты жастар өңірлік диалог алаңына қатысуға шақырамыз.

Диалог алаңы **2023 жылдың 19 сәуірінде сағат 10:00-де** «Әлкей Марғұлан атындағы Павлодар педагогикалық университеті КеАҚ» ғимаратының **101 аудиториясында** өтеді.

**Өткізу форматы:** аралас (офлайн және онлайн), Zoom платформасы (онлайн-конференцияға қатысу үшін сілтеме қосымша жіберіледі, сондай-ақ Әлкей Марғұлан атындағы Павлодар педагогикалық университетінің сайтында жарияланады).

**Диалог алаңына қатысуға шақырылады:**

– Павлодар қаласы Жас ғалымдар кеңесінің және Қазақстанның педагогикалық жоғары оқу орындарының төрағалары;

– жас ғалымдар (ғылым кандидаттары; PhD докторлары);

– PhD докторанттар;

– магистранттар;

– студенттер;

– бизнес және мемлекеттік билік органдарының өкілдері.

**Диалог алаңының мақсаты:**

жастардың инновациялық белсенділігін ынталандыру, ғылыми қоғамдастық пен бизнестің ынтымақтастығын дамыту; жастардың ғылыми ой саласындағы жетістіктерін дамыту, озық тәжірибені, ғылыми зерттеулер мен инновациялық жобаларды тарату.

**Диалог алаңының міндеттері:**

− ғылыми-техникалық, білім беру және қоғамдық салаларда жаңа білім алмасу, шығармашылық әлеуетті дамыту және іске асыру мақсатында жас ғалымдар мен мамандар арасындағы өзара іс-қимылды кеңейту;

− алаңның ғылыми бағыты шеңберінде ғылыми және практикалық міндеттерді шешуге жәрдемдесу;

− ғылыми-зерттеу қызметі, бизнес және мемлекеттік құрылымдар арасындағы байланыстарды кеңейту және тереңдету;

− жастарды ғылыми қызметке тарту.